[]

บริษัท แปซิฟิกไพพ์ จำกัด (มหาชน)

Pacific Pipe Public Company Limited

ส่วนที่ 1

ข้อมูลสรุป

บริษัท แปซิฟิกไพพ์ จำกัด (มหาชน) (“บริษัท”) จดทะเบียนจัดตั้งเป็นบริษัทจำกัดเมื่อวันที่ 19
กันยายน 2534 เพื่อประกอบธุรกิจผลิตและจำหน่ายท่อเหล็ก และในช่วงปลายปี 2546 ถึงต้นปี
2547 บริษัทได้เข้าซื้อหุ้นจำนวนร้อยละ 99.94 ของ บจ.ทาโมเสะ เทรดดิ้ง (“ทาโมเสะ”)
ซึ่งเป็นบริษัทจัดจำหน่ายท่อเหล็กของบริษัทเพื่อเป็นการจัดโครงสร้างธุรกิจ

ของกลุ่ม และได้จดทะเบียนแปรสภาพเป็นบริษัทมหาชนจำกัดเมื่อวันที่ 17 มีนาคม 2547

บริษัทประกอบธุรกิจหลักในการผลิตและจำหน่ายท่อเหล็ก ซึ่งมีผลิตภัณฑ์ครอบคลุมมากกว่า 3,000
รายการ เพื่อตอบสนองความต้องการของลูกค้า โดยสามารถแบ่งออกเป็นท่อเหล็กคุณภาพมาตรฐาน
ซึ่งผลิตตามมาตรฐาน มอก. และมาตรฐานสากลอื่นๆ ภายใต้เครื่องหมายการค้า “แปซิฟิกไพพ์”
และท่อเหล็กคุณภาพทั่วไปภายใต้เครื่องหมายการค้า “ทาโมเสะ”

ผลิตภัณฑ์ท่อเหล็กของบริษัทสามารถนำมาใช้ประโยชน์ได้อย่างหลากหลายไม่ว่าจะเป็นงานทั่วไป เช่น
รั้วบ้าน งานประปา ชลประทาน ระบบคอมพิวเตอร์ ระบบป้องกันอัคคีภัย เป็นต้น
และงานโครงสร้าง เช่น งานวิศวกรรมโยธา งาน

สถาปัตยกรรม งานเสาเข็ม นั่งร้าน โครงหลังคา เป็นต้น โดยที่ผ่านมา
ท่อเหล็กของบริษัทมีการนำมาใช้ในการก่อสร้างอย่าง

กว้างขวางทั้งในและต่างประเทศ ทั้งจากภาครัฐและเอกชน ได้แก่ สถานีขนส่ง ท่าอากาศยาน
อาคารสำนักงานต่างๆรวมทั้ง

บ้านที่อยู่อาศัย อาคารทรงโดม ฯลฯ โดยอุตสาหกรรมท่อเหล็กนับว่ามีแนวโน้มการเติบโตที่ดี
ตามการขยายตัวของภาค

ธุรกิจก่อสร้างและอสังหาริมทรัพย์ นอกจากนี้
ท่อเหล็กยังมีแนวโน้มที่จะนำมาใช้เพิ่มมากขึ้นในอนาคตเพื่อทดแทนการใช้

วัสดุอื่นๆ ไม่ว่าจะเป็นในงานก่อสร้างหรืองานทั่วไป
เนื่องจากข้อดีของท่อเหล็กคือประหยัดระยะเวลาและต้นทุนโดยรวม

บริษัทเป็นผู้ผลิตท่อเหล็กภายใต้ระบบการเชื่อมเหล็กแผ่นโดยใช้ความต้านทานไฟฟ้า (Electric
Resistance Welded: ERW) รวมทั้งเป็นผู้ผลิตท่อเหล็กรายแรกในประเทศไทยที่ได้รับ มอก.
ครบทุกผลิตภัณฑ์

ในวันที่ 2 พฤศจิกายน 2547 บริษัทดำเนินการจดทะเบียนเปลี่ยนแปลงทุนชำระแล้ว จาก
500,000,000 บาท เป็น 653,00,000 บาท จำนวนหุ้น 65,300,000 หุ้น มูลค่าหุ้นละ 10 บาท
และในวันที่ 8 พฤศจิกายน 2547 ได้นำหุ้นเข้า

เป็นหลักทรัพย์จดทะเบียนในตลาดหลักทรัพย์แห่งประเทศไทย

นอกจากนี้บริษัทได้เสนอขายใบสำคัญแสดงสิทธิที่ใช้ซื้อหุ้นสามัญของบริษัท จำนวน 700,000 หน่วย
ให้แก่

กรรมการบริษัทโดยไม่คิดมูลค่า ทั้งนี้ใบสำคัญแสดงสิทธิ 1 หน่วย
สามารถใช้สิทธิแปลงเป็นหุ้นสามัญของบริษัทได้ 1หุ้น ในราคาหุ้นละ 10 บาท
(ราคาตามมูลค่าที่ตราไว้ ) โดยใบสำคัญแสดงสิทธิดังกล่าวมีกำหนดการใช้สิทธิ 2 ครั้ง ๆ ละกึ่ง

หนึ่งของใบสำคัญแสดงสิทธิที่ได้รับการจัดสรร เมื่อใบสำคัญแสดงสิทธิมีอายุ ครบ 1 ปี และ 2 ปี

ในวันที่ 28 ตุลาคม 2548 มีการแปลงสภาพตามใบสำคัญแสดงสิทธิเป็นหุ้นสามัญครั้งที่ 1 จำนวน
350,000 หน่วย ซึ่งราคาใช้สิทธิในการซื้อหุ้นสามัญ หุ้นละ 10.00 บาท
และดำเนินการเพิ่มทุนจดทะเบียนชำระแล้ว ในวันที่ 4 พฤศจิกายน 2548 บริษัท
จึงมีทุนจดทะเบียนชำระแล้ว 656,500,000 บาท แบ่งออกเป็น 65,650,000 หุ้น
มูลค่าที่ตราไว้หุ้นละ 10 บาท

ต้นปี 2549 บริษัท ได้เข้าซื้อหุ้น ของบริษัท มีทรัพย์ขนส่ง จำกัด คิดเป็นร้อยละ 99.97
ของจำนวนหุ้นทั้งหมดของ บจ.มีทรัพย์ ขนส่ง
ซึ่งเป็นบริษัทที่ดำเนินธุรกิจการขนส่งสินค้าสู่ปลายทางให้กับ บมจ.แปซิฟิกไพพ์
ดังนั้นการลงทุนซื้อหุ้นใน บจ.มีทรัพย์ขนส่ง
จะช่วยเพิ่มประสิทธิภาพและเพิ่มความสะดวกรวดเร็วให้กับระบบจัดส่งสินค้าของบริษัท
เพื่อรองรับการเติบโตในอนาคต

ในวันที่ 7 เมษายน พ.ศ. 2549 ที่ประชุมสามัญผู้ถือหุ้นประจำปี 2549
มีมติอนุมัติให้เปลี่ยนแปลงมูลค่าหุ้นที่ตราไว้ (Par Value) ของหุ้นสามัญของบริษัทจากหุ้นละ 10
บาท เป็นหุ้นละ 5 บาท
บริษัทได้ดำเนินการจดทะเบียนเปลี่ยนแปลงมูลค่าหุ้นที่ตราไว้และแก้ไขเพิ่มเติมหนังสือบริคณห์สนธิของบริษัทต่อนายทะเบียนบริษัทมหาชนจำกัด
กรมพัฒนาธุรกิจการค้า กระทรวงพาณิชย์ เมื่อวันที่ 25 เมษายน พ.ศ. 2549
ซึ่งมีผลทำให้หุ้นสามัญของบริษัท เพิ่มขึ้นจาก 66,000,000 หุ้น เป็น 132,000,000 หุ้น

ต่อมา ณ วันที่ 27 ตุลาคม 2549 ได้มีการแปลงสภาพตามใบสำคัญแสดงสิทธิครั้งที่ 2 (ครั้งสุดท้าย)
จำนวน 700,000 หน่วย ซึ่งราคาในการใช้สิทธิในการซื้อหุ้นสามัญ คือหุ้นละ 5.00 บาท
และบริษัทยังได้ดำเนินการเพิ่มทุนจดทะเบียนชำระแล้ว ณ วันที่ 2 พฤศจิกายน พ.ศ. 2549
ส่งผลให้ปัจจุบันบริษัทมีทุนจดทะเบียนชำระแล้ว รวม 660,000,000 บาท แบ่งเป็น 132,000,000
หุ้น มูลค่าที่ตราไว้หุ้นละ 5.00 บาท

เมื่อปลายปี 2549 การก่อสร้างโรงงานผลิตท่อเหล็กขนาดใหญ่ที่นิคมอุตสาหกรรมสมุทรสาคร
ได้ดำเนินการเสร็จเรียบร้อยและเปิดดำเนินการแล้ว โดยมีกำลังการผลิตประมาณ 100,000
ตันต่อปี ส่งผลให้บริษัทสามารถผลิตท่อเหล็กขนาดใหญ่สุดเพิ่มจาก 8 นิ้ว เป็น 16 นิ้ว

ในเดือนกุมภาพันธ์ พ.ศ. 2550 บจ. มีทรัพย์ขนส่ง ได้ทำการเพิ่มทุนจดทะเบียนจาก 2 ล้านบาท
เป็น 14 ล้านบาท โดยมีวัตถุประสงค์เพื่อนำไปจัดซื้อรถบรรทุกเพิ่ม โดยบจ. มีทรัพย์ขนส่ง
ได้เพิ่มทุนจำนวน 120,000 หุ้น มูลค่าตราไว้หุ้นละ 100 บาท รวมเป็น 12,000,000 บาท
ซึ่งภายหลังจากการเพิ่มทุนดังกล่าว บริษัทได้ถือหุ้นของ บจ.มีทรัพย์ขนส่ง รวม 139,958 หุ้น
คิดเป็นร้อยละ 99.97% ของจำนวนหุ้นที่จำหน่ายได้แล้วทั้งหมด และในช่วงไตรมาสที่ 3/2550
การก่อสร้างศูนย์กระจายสินค้าที่ลาดหลุมแก้ว ได้ดำเนินการเสร็จเรียบร้อยและเปิดดำเนินการแล้ว

ปัจจัยความเสี่ยง

บริษัทมีปัจจัยความเสี่ยงที่สำคัญ ได้แก่
ความเสี่ยงจากความผันผวนของราคาเหล็กซึ่งปรับตัวตามราคาเหล็กในตลาด

โลก ความเสี่ยงจากการเข้ามาประกอบธุรกิจผลิตท่อเหล็กของผู้ผลิตและจำหน่ายท่อเหล็กรายใหญ่
ความเสี่ยงจากอัตราแลกเปลี่ยน ความเสี่ยงจากอัตราดอกเบี้ยลอยตัว
ความเสี่ยงจากการมีกลุ่มผู้ถือหุ้นรายใหญ่ รายละเอียดแสดงในหัวข้อ ”ปัจจัยความเสี่ยง” ในหน้า 5

ฐานะการเงินและผลการดำเนินงาน

ในด้านผลประกอบการในปี 2550 บริษัทมีรายได้จากการขายสุทธิ 3,358.39 ล้านบาท
หรือคิดเป็นประมาณ

ร้อยละ 95.22 ของรายได้รวม ซึ่งเติบโตจากปี 2549 ร้อยละ 9.64 บริษัทมีผลกำไรสุทธิ 91.22
ล้านบาท คิดเป็นอัตราร้อยละ 2.72 ของรายได้จากการขาย และคิดเป็นกำไรสุทธิต่อหุ้น เท่ากับ
0.69 บาท

  ณ วันที่ 31 ธันวาคม 2550 บริษัทมีสินทรัพย์รวมทั้งสิ้น 2,402.16 ล้านบาท หนี้สินรวม 860.83
  ล้านบาท และ

ส่วนของผู้ถือหุ้น 1,541.34 ล้านบาท โดยมีอัตราส่วนหนี้สินต่อทุน อยู่ระดับที่ 0.56 เท่า
โดยรายละเอียดแสดงในหัวข้อ “ฐานะการเงินและผลการดำเนินงาน” ในหน้า 55

การใช้เงินทุนที่ได้รับจากการเสนอขายหุ้นสามัญเพิ่มทุน

หลังจากเสนอขายหุ้นสามัญเพิ่มทุนต่อประชาชนทั่วไปแล้ว ในวันที่ 26 – 29 ตุลาคม 2547 บริษัทได้รับเงินจากการเสนอขายหุ้นทั้งหมด (ภายหลังหักค่าใช้จ่ายในการเสนอขายหลักทรัพย์) จำนวน 663.52 ล้านบาท บริษัทได้นำเงินไปใช้ในการชำระคืนเงินกู้เป็นจำนวนเงิน 346.93 ล้านบาท ลงทุนสร้างศูนย์กระจายสินค้า ณ บริเวณถนน บางนา-ตราด เป็นจำนวนเงิน 53.47 ล้านบาท และใช้เป็นเงินทุนหมุนเวียนสำหรับสินค้าคงคลัง 263.12 ล้านบาท

บริษัท ได้รับเงินเพิ่มทุนจากการใช้สิทธิแปลงสภาพใบสำคัญแสดงสิทธิเป็นหุ้นสามัญของกรรมการ
ครั้งที่ 1 ในเดือนตุลาคม 2548 จำนวน 350,000 หุ้น ในราคาหุ้นละ 10 บาท
เป็นจำนวนเงินทั้งสิ้น 3,500,000 บาท ซึ่งบริษัท
ได้นำมาใช้เป็นเงินทุนหมุนเวียนในการดำเนินงานของบริษัท ทั้งหมด

บริษัท ได้รับเงินเพิ่มทุนจากการใช้สิทธิแปลงสภาพใบสำคัญแสดงสิทธิเป็นหุ้นสามัญของกรรมการ
ครั้งที่ 2 ในเดือนตุลาคม 2549 จำนวน 700,000 หุ้น ในราคาหุ้นละ 5 บาท
เป็นจำนวนเงินทั้งสิ้น 3,500,000 บาท ซึ่งบริษัท
ได้นำมาใช้เป็นเงินทุนหมุนเวียนในการดำเนินงานของบริษัท ทั้งหมด